**Kehittämiskirjaston ohjausryhmän kokouksen muistio**

**Aika** 4.9. klo 12 - 14.30

**Paikka** Skype-kokous

**Osallistujat** Hyökki, Salla

Laitinen-Kuisma, Seija

Lindberg, Pirkko

Martikainen, Hanna

Rikkilä, Jarkko

Viiri, Marjariitta

**1. Ajankohtaista ja kuulumiset**

Jyväskylä: Seija kertoi, että asiakaspalveluhankkeeseen liittyvät PiKe-koulutukset kiinnostavat kovasti, koska meneillään on muutoksia tähän liittyen, esimerkiksi pääkirjaston remontti. Uusi lähikirjasto on avattu Kuokkalaan. Yle uutisoi digiaiheesta Nettiä ikä kaikki - kampanjasta ja kirjasto vahvasti mukana tässä.

Tampere: Talousasiat ja säästöt ovat nyt tapetilla. Tilannetta voisi kutsua jo pattitilanteeksi tällä hetkellä. Säästöjä haetaan digitalisaatiolla ja työtapojen uudistamisella. Kaupungin digihankkeista voisi löytyä mahdollisuuksia myös kehittämiskirjaston digiasiohin. Pirkko kertoi lyhyesti terveisiä myös IFLA WLIC 2018 -kongressista Kuala Lumpurista. Robotteja ja digitaalisia sovelluksia hyödynnetään vahvasti Aasian maissa ja erilaiset kirjastoapplikaatiot ovat suosittuja. Pirkon esittely näistä aiheista kuullaan PiKe-päivässä 9.10. Jyväskylässä.

AVI: Marjariitta avasi, että Aluehallintoviraston näkökulmasta OKM:n valtionavustusohjeistukset ovat olleet vahvasti keskusteluissa viime aikoina. Hankehakujen aikataulu on siirtymässä kuukaudella valtakunnallisesti eteenpäin, näin ollen hakuaika olisi marraskuu. Marjariitta jäämässä juuri nyt poissa töistä ja hänen virkaan on ollut paljon hakijoita.

**2. Budjetti**

Käytiin läpi hankeavustuksen käytön tämän hetkinen tilanne. Tehdään muutoshakemus tiettyjen kustannusten osalta, eli käytännössä niiden siirrosta muuhun tarkoituksenmukaisempaan käyttöön. Esimerkiksi asiakaspalveluhankkeen havainnot, tulokset ja toimenpiteet olisi hyvä koota samoihin kansiin ja visualisoida valtakunnallisesti hyödynnettäväksi.

**3. Ensi vuoden painopiste ja toiminnan suunnittelu**

Olemme hakeneet ajatuksia kehittämiskirjastotyöhön kirjastoalan ulkopuolelta Alkosta ja Finnairilta. Se, mikä molemmista organisaatioista on jäänyt keskeisesti mieleen on, että koulutuskeskeisyydestä tulisi suunnata painopistettä oppimiskeskeisyyteen, luottamukseen ja työntekijöiden vahvuuksien tunnistamiseen. Osaamisen kehittäminen on muutakin kuin koulutuspäiviä.

Finnairin henkilöstöjohtaja Eija Hakakarin mukaan on erittäin vaikea ennakoida, minkälaista osaamista tarvitaan tulevaisuudessa. Tässä mielessä kouluttautumisen tulisi muuttaa muotoaan enemmän kohti sitä, että työntekijöillä on valmiuksia tunnistaa ja reflektoida sekä itse kehittää työssä omaa osaamistaan. Esimiesten työssä tämä tarkoittaa vaikkapa fasilitointivalmiuksien parantamista, jotta tiimipalavereista ja työkulttuurista tehdään avoimesti osallistavimpia.

Toinen asia, mikä puhuttaa paljon osaamisen tasolla on digiopastuksen tarjoaminen kirjastoissa sekä siihen liittyvät laitteiden ja e-palveluiden käyttötaidot. Jotta palveluita ja laitteita voidaan opastaa asiakkaille, niitä pitää oppia ensin itse käyttämään. Tämä on kaiken perusta ja lähtökohta. Asia täytyy korjata strategisesti muuttamalla fokusta niin, että asia huomioidaan jokaisella tasolla, ylhäältä alas ja päinvastoin.

Voidaan esimerkiksi luoda PiKen digiosaamisen ohjelma, jossa määritellään tasot ja koulutetaan tietty määrä osaajia kentälle vahvistaman yksiköiden digiosaamista. Lisäksi koordinaattori ja projektisuunnittelija voivat tehdä esim. 10 kunnan digikierroksen, jossa käydään läpi tärkeimmät laitteet, markkinointimahdollisuudet, hyvät käytännöt. Kierroksella lanseerataan digipuolen treeniohjelma kirjastoille tai mahdollisesti useita tasoja sellaisesta.

Kolmanneksi tarvitsemme täydennyskoulutusta, jossa osaamista täydennetään tietopohjaisesti. Myös näissä koulutuksissa voidaan vahvasti soveltaa uusia menetelmiä, dialogisuutta ja osallistavaa otetta. Usein parhaat kehittämisideat ja valmiudet löytyvät käytännöstä ja työpaikoilta.

Keskusteltiin ensi vuoden painopisteestä. Sovittiin, että koordinaattori kirjoittaa ja kokoaa ajatukset ensi vuoden toimintahakemuksen pohjaksi. Hakuaikaa on myöhäistetty ja se on vasta marraskuussa.

**4. Substanssiryhmät**

Lisätään substanssiryhmien määrää ensi vuonna yhteistyön kehittämiseksi kehittämiskirjastoalueella. Esimerkiksi seuraavat toiminnan teemat voisivat olla yhteiskehittämisen substansseja: Musiikkikirjastotyö, E-aineistoasiat, Digiopastukset, aikuisten kirjastonkäyttö, erityisryhmät ja strategioiden nivoutuminen tähän, hakeutuvat palvelut ja asiakaskokemuksen kehittäminen.

**5. Oppimisen monikanavaisuus, uudet alustat ja sähköinen palautekysely**

Viime keväänä on testattu erilaisia muotoja koulutusten välittämisessä ja monikanavaisuudessa. Tehokas kokoelmatyö -työpajoissa testattiin työpajamenetelmää, webinaareissa on kuultu esityksiä kiinnostavista aiheista Skypen välityksellä ja lastenkirjakutsuja on lähetetty suoralähetyksenä.

Pääasiallisia viestintäkanavia ovat PiKe-Extra, Piken kirjastoklubi -koulutuskanava YouTubessa, PiKen kirjastoklubi -Faacebook-ryhmä sekä uutena PiKen kirjastoklubin Instagram, jossa kuvataan enemmän on the road- tyypisesti eri kirjastoja ja esitellään hienoa osaamista ympäri kehittämiskirjastoaluettamme. Uutena on tulossa mahdollisesti podcasteja, esim. kokoelmatyön tekemisestä, poistamisesta ja tätä aihetta purkamaan.

Koulutusten palautelomake on toteutettu Tampereen kaupungilla käytössä olevan ZEF-lomaketyökalun avulla. Sisällöllisesti kysely on vertailukelpoinen AVIn koulutuspalautteen kanssa. Lomake otetaan käyttöön syksyn koulutuksissa. Se voidaan upottaa myös PiKe-Extran sivuille. Aidosti voitaisiin pohtia myös sitä, onko koulutuspalautteiden kyseleminen relevanttia. Olisiko parempi vaihtoehto sisällyttää jokaiseen koulutussessioon aikaa itsepohdinnalle siitä, mitä opin?

**6. Yhteiset hankkeet PiKessä ja projektien tasot**

Hankehaun lähestyessä on hyvä linjata, miten projektirahaa haetaan AKE-rahoituksen ulkopuolella jatkossa. Me voimme varmasti tiivistää kirjastojen yhteistyötä ja helpottaa kumppanuuksien syntymistä. Kirjastot voivat varmasti jatkossakin hakea rahoitusta täsmäkehittämiseen myös vahvasti omista intresseistä käsin?

Viimeisessä PiKe-ohryn kokouksessa keskustelimme projekteista ja päätimme hakea rahoitusta digistrategian luomiseen. Tämä voitaisiin kuitenkin toteuttaa mahdollisesti myös AKE-rahoituksen puitteissa. Muotoja voisivat olla koordinaattorin ja projektisuunnittelijan käynnit kirjastossa, digilähettilyyden tukeminen jne.

**7. Asiakaspalvelun kehittäminen – tulosten tiivistys ja tulevat koulutukset**

Käytiin läpi asiakaskyselystä ja henkilökunnan kyselystä nousseet kehittämisen kohteet. Lisäksi Salla esitteli tulevia asiakaspalveluvalmennuksia. Asiakaspalveluhankkeeseen on viritetty myös pienimuotoisempaa kehittämistoimintaa. Esimerkiksi tablettitestiryhmässä on jäseniä yli kuntarajojen. Tavoite on kehittää kirjastojärjestelmän käyttöä tablet-laitteilla ja näin edistää asiakaspalvelun liikkuvuutta ja joustavuutta.